## Rješenje kojim se Društvu Viadukt d.d., Zagreb odobrava dopuna prospekta o izdavanju 153.500 redovnih dionica na ime, privatnom ponudom

### NN 98/2008 (27.8.2008.), Rješenje kojim se Društvu Viadukt d.d., Zagreb odobrava dopuna prospekta o izdavanju 153.500 redovnih dionica na ime, privatnom ponudom

# HRVATSKA AGENCIJA ZA NADZOR FINANCIJSKIH USLUGA

**3014**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
broj 140/05) i članka 25. stavka 2. Zakona o tržištu vrijednosnih papira
(»Narodne novine«, broj 84/02 i 138/06), temeljem zahtjeva društva Viadukt d.d.,
Zagreb, Kranjčevićeva 2, za odobrenje dopune prospekta o izdavanju dionica
privatnom ponudom, Uprava Hrvatske agencije za nadzor financijskih usluga je na
sjednici održanoj 21. kolovoza 2008. godine, donijela

## RJEŠENJE

1. Društvu Viadukt d.d., Zagreb, Kranjčevićeva 2, odobrava se dopuna prospekta o
izdavanju 153.500 redovnih dionica na ime, privatnom ponudom, ukupne vrijednosti
46.050.000,00 kuna, pojedinačne nominalne vrijednosti 300,00 kuna po dionici,
koji je Hrvatska agencija za nadzor financijskih usluga odobrila rješenjem
klasa: UP/I-451-04/08-11/10, urbroj: 326-111/08-12 od 14. kolovoza 2008. godine.
2. Ovo rješenje objavit će se u »Narodnim novinama«.

```
Obrazloženje
```

Društvo Viadukt d.d., Zagreb, Kranjčevićeva 2, (u daljnjem tekstu: Izdavatelj),
podnijelo je 19. kolovoza 2008. godine, Zahtjev za odobrenje dopune prospekta o
izdavanju dionica privatnom ponudom, sukladno odredbi članka 25. stavak 1.
Zakona o tržištu vrijednosnih papira (»Narodne novine« br. 84/02 i 138/06,
dalje: Zakon) i Dopunu prospekta u privitku toga Zahtjeva.
Hrvatska agencija za nadzor financijskih usluga (dalje: Agencija), rješenjem
klasa: UP/I-451-04/08-11/10, urbroj: 326-111/08-12 od 14. kolovoza 2008. godine,
odobrila je Izdavatelju prospekt o izdavanju dionica privatnom ponudom.
Predloženom dopunom prospekta, dopunjuje se točka C. 4. Temeljni podaci o
tekućim sudskim ili drugim pravnim postupcima koji mogu značajnije utjecati na
financijski položaj izdavatelja, tako da se na kraju točke dodaje tekst koji
glasi:
»Dana 9. srpnja 2008. g. Danko Franetić iz Zagreba, Zvonimira Rogoza 14, podnio
je tužbu Trgovačkom sudu u Zagrebu pod brojem P-3300/2008 radi poništenja Odluke
Glavne skupštine Viadukt d.d., Zagreb od 9. lipnja 2008. godine o povećanju
temeljnog kapitala Društva. Viadukt d.d. u svom odgovoru na tužbu istu osporava
u cijelosti jer tužitelj nema ovlaštenja pobijati predmetnu odluku Glavne
skupštine tuženika jer nije evidentiran kao dioničar tuženika kod Središnje
depozitarne agencije kao i stoga što istu ne pobija iz razloga iz kojeg se
odluka smije pobijati od strane onog tko nije sudjelovao u radu Glavne
skupštine. Slijedom iznijetog tuženik je predložio sudu da tužbu tužitelja
odbaci kao nedopuštenu.«
Ostali sadržaj Prospekta ostaje neizmijenjen.
Izdavatelj je uplatio naknadu i administrativnu pristojbu sukladno odredbama
Pravilnika o vrsti i visini naknada i administrativnih pristojbi Hrvatske
agencije za nadzor financijskih usluga (»Narodne novine« br. 45/06, 11/07).
Ocjenjujući utvrđeno činjenično stanje, Agencija je utvrdila da su ispunjeni
uvjeti za odobrenje dopune Prospekta o izdavanju dionica izdavanju 153.500
redovnih dionica na ime, privatnom ponudom, ukupne vrijednosti 46.050.000,00
kuna, pojedinačne nominalne vrijednosti 300,00 kuna po dionici, koji je Hrvatska
agencija za nadzor financijskih usluga odobrila rješenjem klasa:
UP/I-451-04/08-11/10, urbroj: 326-111/08-12 od 14. kolovoza 2008. godine, pa je
na temelju odredbe članka 25. stavak 2. Zakona, riješeno kao u izrijeci.
Na temelju odredbe članka 8. stavak 3. Zakona o Hrvatskoj agenciji za nadzor
financijskih usluga, ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-451-04/08-11/13
Urbroj: 326-111/08-2
Zagreb, 21. kolovoza 2008.

Član Uprave
**Ivan Vrljić**, v. r.

Rješenje, NN 98/2008-3014
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)